Atac armat la un liceu din Statele Unite. Cel puţin o persoană a murit.
Incidentul armat a avut loc în Liceul Austin-East Magnet, din statul Tennessee. Cel puţin o persoană a murit, iar altele, inclusiv un agent de poliţie, au fost rănite. Autorităţile au comunicat că un suspect a fost imobilizat şi reţinut.
Cel puţin o persoană a murit, iar altele, inclusiv un agent de poliţie, au fost rănite în urma unui incident armat produs într-un liceu din statul american Tennessee.Incidentul armat a avut loc luni după-amiază (în cursul nopţii de luni spre marţi, ora României) în Liceul Austin-East Magnet din statul Tennessee, informează CNN.Sute de poliţişti au fost solicitaţi să intervină la liceu după ce un individ a deschis focul. Biroul şerifului din comitatul Knox a comunicat că incidentul armat s-a încheiat deja şi zona a fost securizată.Cel puţin o persoană a fost ucisă în incident, iar altele, inclusiv un agent de poliţie, au fost rănite, a comunicat Poliţia, conform postului tv local WVLT. Agentul rănit nu prezintă risc vital.Nu se ştie dacă bărbatul decedat în incident era suspect sau victimă.Autorităţile au comunicat că un suspect a fost imobilizat şi reţinut. Anchetatorii încearcă să afle motivul atacului armat."Clădirea liceului este securizată acum, iar elevii care nu au fost implicaţi în incident au ajuns la familii", a declarat un oficial din cadrul Poliţiei locale, Bob Thomas.